AVASTUSRETKED JUMALA SÕNAS
Tere, olen Rory Kaye.
Mul on rõõm olla taas teie ees.
Alustan kuueosalise teemaga: "Mis on evangeelium
ja kuidas võiksime sellega jõuda kogu Soomeni?"
Usun, et saad julgustatud.
Kui sa pole usklik,
on sul võimalus kuulda, mida evangeelium endast kujutab.
Võib-olla saad sellest esimest korda aru.
Isegi paljudel usklikel on raske evangeeliumi mõista.
Kas see on midagi enamat kui üksnes pattude andeks saamine?
Tahan esitada teile ühe mu sõbra
Andraé Crouchi laulu, kes suri eelmisel aastal.
Reisisime ja teenisime koos.
Ta oli tõeliselt eriline mees ning tunnen temast puudust.
Selles laulus ta tsiteerib apostel Paulust,
kes kirjutab Rooma 1:16, mis on evangeelium.
See on Jumala vägi,
mis võib meid juhtida pääste ehk igavese eluni Jumalaga.
Kuidas võib seda vaid sõnum teha?
Evangeelium tähendab tõlkes aegade parimat rõõmusõnumit.
Kuidas võib pelgalt sõnum
anda meile igavese elu või meid selleni juhtida?
Tänases esimeses saates püüan seda teile seletada.
Esmalt esitan teile laulu ning näitan Piiblist,
et evangeelium sisaldab palju enamat kui pattude andestust.
Jumal tõotas juutide esiisadele Aabrahamile, Iisakile ja Jaakobile.
Ma olen juut ja Iisraeli kodanik.
Vana Testamendist alates andis Jumal neid tõotusi.
Jeesuse Kristuse evangeelium
kätkeb endas Jumala tõotusi ehk häid uudiseid.
See pole üksnes sõnum, kui võrratu on Jeesus
vaid mis Tema ristisumaga tegelikult muutus,
just Jumala tõotustes sinule ja minule.
Laulan esmalt teile.
Tunnen Andraést puudust, seega püüan end kokku võtta.
Ma ei häbene evangeeliumi Jeesusest Kristusest
See on Jumala vägi igaveseks eluks
Ma ei häbene evangeeliumi Jeesusest Kristusest
See on Jumala vägi igaveseks eluks
Jeesust nimetatakse "logos" ehk Jumala sõna.
Ta oli algusest peale Jumalaga ning Ta oli kõige loomise juures.
Mida see tähendab, et Ta oli Jumala sõna?
Kui Jumalal oli mõte ja Ta rääkis selle välja,
siis Jeesus viis selle täide.
Nad olid täiuslik kooslus.
Jeesus sai inimeseks,
mis on juba iseenesest ime ning sellest tuleks eraldi rääkida.
Jumala sõna või mõtted võtsid maise kuju.
Kui Jeesus sai inimeseks,
näitas Ta, milline on Jumal Isa tervenemiste, imede ja õpetustega.
Evangeelium on vägi, kuid koosneb samaaegselt sõnadest
ehk sõnumist, mis peegeldab Jumala südant ja armastust.
Vaatame koos Apostlite teod 13:32.
Loen selle teile ette.
Vanas Testamendis mainitakse ühel korral sõna "evangeelium",
kuid Uues Testamendis ligikaudu 150 korda.
Me ei vaata kuue saate ajal kõiki, kuid siiski mõningaid neist.
Siin apostlid jutlustavad ning nad on Antiookias.
Paulus tõuseb püsti 16. salmis ning annab käega märku.
Ta on sünagoogis Pisiidia-poolses Antiookias.
Sabat, mis algab reede õhtul ja kestab laupäeva õhtuni.
"Hingamispäeval läksid nad sünagoogi ja istusid maha."
"Siis tõusis Paulus üles, viipas käega ja ütles.."
Loen mõned eelnevad salmid, et saaksite juhtust parema ülevaate.
"Jumal aga äratas ta surnuist üles.
Ta oli palju päevi nähtav neile, kes koos temaga
olid tulnud Galileast üles Jeruusalemma."
Kuigi Galilea asub põhjas,
peab minema üles Jeruusalemma, kuna asub kõrgendikul.
Kui tulla lõunast Galileast,
tuleb Jeruusalemma minemiseks teha suur mäkketõus.
"Ta oli palju päevi nähtav neile, kes koos temaga
olid tulnud Galileast üles Jeruusalemma.
Needsamad on nüüd tema tunnistajad rahva ees."
Paulus ei räägi endast,
vaid Peetrusest, Markusest ja teistest apostlitest.
Nüüd jõuan salmini, millest tahtsin teile rääkida.
"Ja me kuulutame teile selle hea sõnumi,
tõotuse, mis anti meie esiisadele."
Kui heebrea ja kreeka keeles räägitakse evangeeliumist,
tähendab see tõlkes head või aegade parimat sõnumit.
Reporterid ütleksid: "Aegade parim tähtsündmus."
"Ja me kuulutame teile selle hea sõnumi,
tõotuse, mis anti meie esiisadele."
Millise tõotuse andis Jumal juutide esiisadele?
Vanas Testamendis tõotas Jumal esiisadele,
et on Iisraeli rahva Jumal, nad on Tema rahvas
ja Ta toob neile Messia, kes toob rahvale igavese pääste.
See pääste lähtub Iisraelist ja puudutab Iisraeli
ning kogu maailma, kes usuvad ja tahavad Teda järgida.
Seega ma ei saa igavest elu, kuna olen juut.
Pean tegema otsuse,
kuid Jumal on selle teinud võimalikuks.
Mis on esiisadele antud tõotus?
Vanas Testamendis oli juutidel toora,
mis tähendab tõlkes juhist.
Toora ehk Moosese käsuseadus, milles oli mitmeid juhiseid ja reegleid.
Selles oli käske, kuidas rahvas
pidi end teistest rahvastest eraldama, keskenduma Jumalale,
mõistma Tema pühadust ning olema Talle eraldatud rahvas.
Sellega nad ei saanud aga igavest päästet.
Moosese viies raamatus
ei anna miski sulle igavest elu vaid need juhivad meid Messiani.
Pääste on üksnes Jeesuses.
Hea uudis ja tõotus seisnes selles, et Jumal lubas saata Messia.
Ta saatis ühe osa endast, kes sai inimeseks nagu meie
ning ristil olles tegi Ta midagi tähelepanuväärset.
Ta soovis sõlmida meiega ühe uue lepingu.
Uus leping ongi evangeelium.
Ma ei ole kuulnud, et nendest räägitakse koos.
Tahan julgustada pastoreid,
jutlustajaid ja piiblikooli juhte uurima Jumala sõna,
et õpetada inimestele täielikku evangeeliumit.
Kui räägin täisevangeeliumist, viidatakse koheselt vaimuandidele.
Mõtlen siinkohal evangeeliumi,
mis on kirjas Jumala sõnas Jumala tõotustest esiisadele.
Jumal tõotas Püha Vaimu, Jumala riiki ning uut lepingut.
Uurime täna Jeesuse sõnu
ja toon välja mitmeid salme, umbes 30 kohta 144-st.
Jeesus rääkis Jumala riigi evangeeliumist,
mitte üksnes pattude andeks saamisest.
Kui saad patud andeks
ja elad nagu kõik teised, tunned end silmakirjalikuna
ja kõrvaltvaatajad arvavad seda ning sinu elus pole mingit väge.
Evangeelium on aga Jumala vägi päästeks.
Sa ei pea end tundma süüdi,
sest kui oled tulnud usule, andestab Jumal sulle su patud.
Jumala arm on enamat kui vaid pattude andestus.
Jeesus rääkis seda niivõrd hästi oma jüngritele
õhtul enne Tema ristilöömist, kui nad sõid koos paasatalle.
Ta seletab neile mitmete lehekülgede kaupa.
Võite ise vaadata Johannese 12.-15. peatükkidest.
Jumal saatis Püha Vaimu,
kes aitab meil tunda ja täita Jumala tahet,
võita kiusatused, hoolida teistest inimestest,
teada, mida Jeesus teeks ja ütleks
ning teeksime neid samme Tema nimel.
Kes oleme meie, et saame seda teha?
Nõustun, et oleme selleks kõlbmatud.
Jumal kutsub meid muutuma, mitte, et oleksime väärtuslikumad
vaid võiksime olla Jumalale veelgi meelepärasemad.
Muutuda, et me ei peaks olema oma lihalikul loomuse orjad.
See on samuti Jumala arm.
Mitte üksnes pattude andestamine vaid vägi muutuda.
Evangeeliumis on vägi meid muuta, õpetada tundma Jumalat
ja saada Tema esindajateks ning saada sisemiselt juhiseid.
Enne kui jätkan tahan näidata Jumala sõnast.
Loen veelkord Apostlite teod 13:32,
mis on Jumala tõotus Iisraelile uue lepinguga seonduvalt.
Enne paasatalle söömist võttis Jeesus karika ja ütles.
Karikas tähendas heebrea tava järgi kannatust.
"See karikas on uus leping minu veres,
mis teie eest valatakse."
Jeesus läks kindla eesmärgiga ristile.
Tema vere läbi pidi täitma uus leping.
Üks osa neljast punktist uuest lepingust
on ka pattude andeksand, kuid selles on midagi enamat.
Loeme seda koos.
Võid selle leida Heebrea 8:10-12.
Loen teile Vanast Testamendist,
kus prohvet Jeremijale ilmutati, milline on see uus leping,
mis viiakse täide Jeesuse ristisurma läbi.
Uue Testamendi heebrea kirjas tsiteeritakse otse Jeremija raamatut.
Avame Jeremija 31:31-34: "vaid leping, mille ma teen
Iisraeli sooga pärast neid päevi, ütleb Issand, on niisugune..
siis ma olen neile Jumalaks ja nemad on mulle rahvaks."
See oli Jumala tõotus Aabrahamile, Iisakile ja Jaakobile.
Juudid kutsuvad neid usuesiisadeks.
Miks ei lisata nimekirja Joosepit,
kellel oli rohkem mõjuvõimu, kuna ta juhtis kogu Egiptust?
Temast oli kõrgemal vaid vaarao ja tema poeg.
Miks ei öelda Aabraham, Iisak, Jaakob ja Joosep?
Kuna Aabraham, Iisak ja Jaakob nägid Jeesust isiklikult.
Nad kohtusid Jumalaga ja seetõttu nimetame neid isadeks.
Jeremija 31:31 on Jumala tõotus
läbi prohveti, kes edastab Jumala räägitud sõnumit.
"Vaata, päevad tulevad, (see räägib tulevikust) ütleb Issand,
mil ma teen Iisraeli sooga ja Juuda sooga uue lepingu.."
Kuidas see puudutab sind, kui oled ehk soomlane
või immigrant mujalt riigist, mitte juut või Iisraeli kodanik?
Kuidas puudutab see leping sind?
Kui sind on ristitud Kristuse ihusse ehk kogudusse,
siis oled saanud osa Iisraeli kuningast ja Iisraeli Pühast.
Seda tähendabki ristimine - oled ristitud Jeesuse ihusse.
Kõik Jumala tõotused Iisraelile
kehtivad sellega sinule, kui oled Kristuses.
"Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu.."
32. salm: "mitte selle lepingu sarnase,
mille ma tegin nende vanematega sel päeval,
kui ma võtsin nad kättpidi, et viia nad välja Egiptusemaalt.."
Seega leping Moosesega.
Jumal ütles, et Iisrael rikkus seda lepingut.
Nüüd tuleb hea osa.
"vaid leping, mille ma teen Iisraeli sooga pärast neid päevi.."
Sinna kuulud ka sina,
kui usud Kristusesse, sest siis oled osa Kristuse ihust.
Sellel on neli erinevat aspekti.
1. Jumal kirjutab me südamesse oma Seaduse.
Heebrea keelses algtõlkes on selle vaste "toora".
Jumal kirjutab me südamesse ja mõistusesse oma Seaduse.
Mitte Vana Testamendi käsuseaduse.
Siin öeldakse, et tegemist on uue, mitte vana käsuseadusega.
Jumal ei pane kõiki viit Moosese raamatut
me südamesse ja mõtetesse, et võiksime neid mäletada.
Ma pole kohanud ühtki usklikku, kellega on see juhtunud.
Ei, Jumal ütleb, et Ta paneb su südamesse ja mõtetesse Toora,
mis tähendab tõlkes juhist või tarkust.
Jaakobuse 1:5 räägitakse sellest.
Apostel Jaakobus oli Kristuse väikevend.
Jeesusel oli neli venda ning Ta oli kõigist vanim.
Jaakobus ütles, et kui palume tarkust ega kahtle,
siis Jumal annab meile tarkust ja juhiseid.
Kuidas ta saab seda lubada?
Kuidas saab Jaakobus tõotada, et Jumal teeb alati midagi?
Seetõttu, et see kuulus esiisadele antud tõotusesse
uue lepingu osas, mis täidetakse Messiase tulekul.
Selles Jumal tõotab,
et paneb oma juhised sinu mõtetesse ja südamesse.
Kui Jumal annab sulle juhise,
siis tuleb see mõttena või siis kuuled midagi.
Kui saad juhised südamesse, siis pole see mõtetes selge,
kuid tunned enda südames, mida peaksid tegema või ütlema.
Jumal suhtleb meiega mõtetes, me südames ja igatsustes.
Ta suhtleb meiega igal võimalikul viisil.
Keegi ei tea suhtekorraldusest ja meediast enam kui Jumal.
Jumal on armastus ja kui vajad juhiseid,
siis Ta ka annab sulle.
Seetõttu on mõningatel inimestel niivõrd palju viise Jumala kuulmiseks.
Unenäod, nägemused, Jumala hääle kuulmine.
Need on ehedad juhtumid ning nad pole hullumeelsed.
Kuidas sa tead, et Jumal räägib sinuga,
või on see sinu või isegi Saatana mõte?
Jaakobuse 3:17 öeldakse,
et taevast tulenev tarkus või juhis on alati puhas, rahulik,
kerge vastu võtta, leebe, täis halastust ja kõiki häid vilju,
siiski kompromissitu ning erapooletu.
Sama kehtib nii minule kui sulle.
Mis on see hea uudis?
Jeesus sai üheks meie hulgast.
Jumala sõna sai lihaks ja suri ristil ning tegi uue lepingu,
kus meil võivad olla kõik need neli aspekti.
1. Juhised Jumalalt meie mõtetesse ja südamesse.
Kas said aru?
Kas elad nende järgi?
Kui mitte, siis see on Jumala sõna, mitte minu.
See on Tema tõotus,
et Ta annab sulle juhiseid sinu mõtetesse ja südamesse.
Jeesus ütles sedasama oma jüngritele enne ristisurma.
Johannese 12.-15. peatükkides
ütles Ta, et Tal on parem ära minna, sest siis saadab Jumal Püha Vaimu.
Jeesus läks taevase Isa paremale käele
ning nad mõlemad saadavad Püha Vaimu.
Jeesus ristib meid Püha Vaimu ja tulega.
Püha Vaim annab sulle juhiseid,
tuletab meelde kõiki Jeesuse sõnu ning juhatab sind kõigesse tõesse.
Ta annab sulle tarkust ja juhiseid.
See on Jumala tõotus.
Mitte üksnes 12 apostlile, täpsemalt 11-le, kui Juudas lahkus.
See on meile kõigile.
Tõeliselt.
Kui sa ei usu, siis öeldakse Jaakobuse 1:5-6,8,
et oled kahevahel, mistõttu sa ei saa midagi.
Saame Jumala tõotusi kahel viisil.
1. Uskudes Tema olemusse, et Ta ei liialda ega valeta eal.
2. Kannatlikkus, sest kõik ei tule koheselt ilmsiks.
Jumal paneb sind proovile.
Kui sa tõeliselt tahad midagi
ning januned õigluse järgi, siis saad kõiges tarkust ja abi.
Kaldun hetkeks kõrvale, kuid huvitav, et Jaakobuses..
Järgmistes saadetes tahan tuua eri näiteid elust,
kuid selles saateosas tahan rääkida selle sisust.
Soome, rootsi ja heebrea keeles on raamatu pealkiri James või Jaakob.
Jaakobuse raamatu alguses, täpsemalt 1.-4. salmides,
et Jumal laseb kannatustel tulla sinu ja minu ellu.
Minu elus on hetkel niivõrd palju väljakutseid.
Mis juhtub, kui palume Jumalalt raskustes abi?
Meid justkui survestatakse ning kui otsime Jumalalt abi,
et Ta täidaks meid taas, täidab Ta meid enam Püha Vaimuga.
Ta laseb probleemidel tulla meie ellu,
et võiksime olla lapsemeelsed ning enam sõltuvad Temast.
Mitte lapsikud vaid lapsemeelsed
oma usalduses taevasesse Isase ja me Trööstijale Jeesusele.
Kui paneme usalduse Temale, siis saame Temalt abi.
Mis öeldakse Jaakobuse 1:3?
Jumal arendab meis kannatlikkust.
Saame Jumala tõotused kätte usu ja kannatlikkuse kaudu.
Jumal arendab meis kannatlikkust.
3. salmis mainitud kannatlikkus toob lõpuks esile vastupidavuse.
See tähendab, et püsid olenemata olukorrast.
Oled kindel oma päästes, uurid Jumala armu
ja lähed õigsusest õigsusesse ning õpid Teda enam tundma.
Seda saab teha.
Mina olen seda teinud ja paljud teist samuti.
Kui sa pole seda teinud, on aeg suureks kasvada.
Ära ole kogu elu vaimulik laps,
kes teab vaid, et on patud andeks saanud.
Õpi tegema ettevalmistatud töid, milleks Jumal on sulle andnud teha.
Kui hakkame järgima Jumala plaani, siis kasvame küpsemaks.
Jaakobuse 1:4 öeldakse, et kui kogeme raskusi
ja paneme selles oma usalduse Jumalale
ning kasvame kannatlikkuses ja vastupidavuses,
siis seal saame küpsemaks ning me usk saab täiuslikumaks.
Selles paneme lootuse Jumalale, olenemata, mida me elus juhtub.
Kordame uue lepingu tõotusi.
1. Jumal paneb oma juhised sinu südamesse ja mõistusesse.
Jaakobuse 1:5 öeldakse, et kui palud Jumalalt tarkust,
siis ära kahtle Tema olemuses, sest Ta annab sulle alati tarkust.
Jeremija 31:33:
"ma panen nende sisse oma Seaduse ja kirjutan selle neile südamesse;
siis ma olen neile Jumalaks.."
Teine tõotus on, et Jehoova
on me Jumal, Varustaja ja Päästja, võiks öelda, et Ta on kõik.
Ta on me Jumal, kes meid armastab.
Ta on me Isa.
Meie saame olla Tema rahvas ning lapsed.
Tema rahvana oleme ka Tema esindajad.
Seepärast ütleb Jeesus seitsmel korral oma jüngritele
viimasel paasasöömaajal, millest räägitakse Johannese 12-15.
Jeesus ütles, et kui palume Tema nimel -
st Tema esindaja, tütre, pojana, sõbra või jüngrina -,
mis on Jumala tahte kohane, paluksime seda nagu Jeesus.
Tema kui advokaadi nimel.
Meil on vaja õppida Jumala tahet.
Seda saab esimese tõotusega, kui saad Jumalalt juhiseid.
Teiseks tõotuseks peame käituma kui Tema rahvas
ning tegema ja ütlema, mida Jeesus teeks,
samuti palvetama, mida Jeesus palvetaks olukordades.
Me võime selles kasvada.
Kolmas tõotus, mis on arvatavasti tähtsaim.
Niihästi pisukesed kui suured
võivad Jumalat tunda ning elada lähedases suhtes Temaga.
Heebrea keeles on selle vasteks "yada".
See on heebrea keele kõige intiimsem sõna,
mis sümboliseerib abikaasade sidet, millega sünnivad inimestel lapsed.
Jumala ja inimeste vahel
tähendab see sõna püsida ja jääda Temasse.
Jeesus ütles Johannese 12-15 kolmel korral,
et jääksime Temasse ning siis jääb Tema meisse.
Teisisõnu olge sõltuvad Temast ning olge ühenduses Temaga.
Selles ühenduses õppige tundma Jumala rahu ja rõõmu.
Kui oleme ühenduses Temaga,
ilmutab Ta meile, et võime Teda täielikult usaldada.
Ta on ustav ja võrratu.
Kui oled ühenduses Temaga,
siis sul on ka vägi püsida kõigis katsumustes.
Viimane osa tõotusest, mida teavad pea kõik.
Jeremija 31:34: "sest ma annan andeks nende süü
(need eksimused, millest me pole teadlikud)
ega tuleta enam meelde nende pattu!"
Mis on evangeelium?
Jumala vägi igaveseks eluks, et võiksime vabaneda
kõiksugusest ebakindlusest ning ka haigustest.
Kui Jeesus tuleb tagasi,
saame taevased kehad ning saame täielikult päästetud.
Me lootus pole vaid pattude andestus,
Jumalalt juhiste saamine või meie ülesande leidmine.
Räägin järgmises saates Efeslaste 2:10 alusel,
et Jumalal on sulle igal päeval tegusid valmis.
Me võime need avastada
ning saada juhiseid, mis on Tema tahe.
Võime paluda Tema nimel ning näha hämmastavaid asju.
Räägin järgmine kord hämmastavatest asjadest,
mis on minuga möödunud kolmel päeval juhtunud.
Võime tunda Teda.
Mina tunnen Teda.
Ta on mulle kõige lähedaseim isik maailmas.
Armastan Teda ja Tema mind
ning see annab mulle rahu ja rõõmu kõigis olukordades.
Lõpuks tahan öelda, et Kristuses pole mingit hukkamõistu.
Evangeeliumis on vägi, et võiksid vabaneda kogu häbist.
Kõigest ebapuhtusest ja raskustest, mida läbid.
Kõigest halvast, mida oled kogenud või teistele teinud.
Oled saanud andeks selle tõttu, mida Jeesus tegi ristil.
Palvetame lühidalt.
Jumal, tänan selle võrratult hea uudise eest.
Armastad meid kõiki ega taha meile ainult andestada
vaid ka meid juhtida, et võiksime olla Sinu rahvas,
kes teab Sinu tahet ning viib selle ka täide.
Igavene elu on tunda Sind ja elada ühenduses Sinuga.
Jumal õnnistagu sind!
Järgmise korrani.
AVASTUSRETKED JUMALA SÕNAS
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind.
Tõlge: Mailis Mägi